Komisijos sprendimas
1999 m. gegužės 31 d.
iš dalies keičiantis Komisijos sprendimą 97/426/EB, nustatantį specialius reikalavimus, reglamentuojančius Australijos kilmės žuvininkystės ir akvakultūros produktų importą
(pranešta dokumentu Nr. C(1999) 1405)
(tekstas svarbus EEE)
(1999/403/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], su paskutiniais pakeitimais, padarytais Komisijos direktyva 97/79/EB [2], ypač į jos 11 straipsnį,
(1) kadangi 1997 m. birželio 25 d. Komisijos sprendimo 97/426/EB, nustatančio specialius reikalavimus, reglamentuojančius Australijos kilmės žuvininkystės ir akvakultūros produktų importą [3], 1 straipsnyje teigiama, kad Pirminių pramonės šakų ir energijos departamento Australijos karantino ir inspekcijos tarnyba (AKIT) pripažįstama kompetentinga Australijos institucija, galinčia patikrinti ir patvirtinti, kad žuvininkystės produktai atitinka Direktyvos 91/493/EEB reikalavimus;
(2) kadangi, pertvarkius Australijos Vyriausybę, institucija, kompetentinga išduoti žuvininkystės produktų sveikatos sertifikatą, - Pirminių pramonės šakų ir energijos departamento Australijos karantino ir inspekcijos tarnyba (AKIT) - buvo pakeista Žemės ūkio, žuvininkystės ir miškininkystės departamentu; kadangi ši nauja institucija gali veiksmingai patikrinti, kaip yra taikomi galiojantys įstatymai; kadangi dėl to būtina pakeisti Sprendime 97/426/EB minėtą kompetentingos institucijos paskyrimą;
(3) kadangi vertėtų suderinti Sprendimo 97/426/EB redakciją su pastaruoju metu priimtų Komisijos sprendimų, nustatančių specialius reikalavimus, reglamentuojančius kai kurių trečiųjų šalių kilmės žuvininkystės ir akvakultūros produktų importą;
(4) kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 97/426/EB pakeičiamas taip:
1. 1 straipsnis pakeičiamas taip:
"1 straipsnis
Žemės ūkio, žuvininkystės ir miškininkystės departamentas - Australijos karantino ir inspekcijos tarnyba - (AKIT) pripažįstama kompetentinga Australijos institucija, galinčia patikrinti ir patvirtinti, kad žuvininkystės ir akvakultūros produktai atitinka Direktyvos 91/493/EEB reikalavimus."
2. 2 straipsnis pakeičiamas taip:
"2 straipsnis
Australijos kilmės žuvininkystės ir akvakultūros produktai turi atitikti šiuos reikalavimus:
1) prie kiekvienos siuntos turi būti pridėtas sveikatos sertifikato originalas, kuriame pagal šio sprendimo A priede nurodytą pavyzdį turi būti įrašytas numeris, data, jis turi būti tinkamai užpildytas, pasirašytas ir surašytas viename lape;
2) produktai turi būti pagaminti šio sprendimo B priede nurodytose patvirtintose įmonėse, gamykliniuose laivuose, šaldymo saugyklose arba registruotuose laivuose šaldytuvuose;
3) ant visų pakuočių, išskyrus dideliais kiekiais sušaldytus žuvininkystės produktus, skirtus konservuotiems maisto produktams gaminti, neištrinamomis raidėmis turi būti užrašytas žodis "Australija" ir kilmės įmonės, gamyklinio laivo, šaldymo saugyklos arba laivo šaldytuvo patvirtinimo (registracijos) numeris."
3. A priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1999 m. gegužės 31 d.